คีแรน ทริปเปียร์

คีแรน จอห์น ทริปเปียร์ (; เกิด 19 กันยายน ค.ศ. 1990) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้แก่นิวคาสเซิล ยูไนเต็ดและทีมชาติอังกฤษ

ทริปเปียร์เริ่มต้นเส้นทางอาชีพกับชุดเยาวชนของแมนเชสเตอร์ซิตี แต่ไม่สามารถเบียดขึ้นมาเล่นตัวจริงในชุดใหญ่ได้ ดังนั้นในเดือนกุมภาพันธ์ ค.ศ. 2010 เขาถูกปล่อยยืมตัวให้กับบาร์นสลีย์ในลีกแชมเปียนชิป และต่อสัญญายืมตัวอีกครั้งในเดือนสิงหาคม ค.ศ. 2010 ต่อมาเดือนกรกฎาคม ค.ศ. 2011 เขาถูกปล่อยยืมตัวอีกครั้งให้กับเบิร์นลีย์ และถูกซื้อขาดในเดือนมกราคม ค.ศ. 2012 ด้วยสัญญา 3 ปีครึ่ง เขามีชื่อติดทีมยอดเยี่ยมของแชมเปียนชิปสองฤดูกาลติดต่อกัน (2012–13 และ 2013–14) และในปี ค.ศ. 2014 เขาเลื่อนชั้นสู่พรีเมียร์ลีกพร้อมกับเบิร์นลีย์ หลังจากที่ต้นสังกัดของเขาจบอันดับรองชนะเลิศ ปีต่อมา เขาเซ็นสัญญากับ ทอตนัมฮอตสเปอร์ ด้วยค่าตัว 3.5 ล้านปอนด์ หลังจากสี่ปีในลอนดอนเหนือ ในระหว่างนั้นเขากลายเป็นส่วนหนึ่งของทีมที่เป็นรองชนะเลิศในยูฟ่าแชมเปียนส์ลีก 2019 ทริปเปียร์เข้าร่วมทีมจากสเปน อัตเลติโกมาดริด เขาช่วยให้ทีมต้นสังกัดคว้า
แชมป์ ลาลิกา ฤดูกาล 2020–21

ส่วนในนามทีมชาติ เขาได้ลงเล่นให้ทุกรุ่นอายุ ตั้งแต่รุ่นอายุไม่เกิน 18 ปี จนถึง 21 ปี เขาได้เข้าร่วมแข่งขันใน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี และฟุตบอลโลกเยาวชนอายุไม่เกิน 20 ปี ในปี ค.ศ. 2009

สถิติอาชีพ

สโมสร

ทีมชาติ

ประตูในนามทีมชาติ

เกียรติประวัติ 
แมนเชสเตอร์ซิตี
 เอฟเอยูธคัพ: 2007–08

เบิร์นลีย์
 รองชนะเลิศ แชมเปียนชิป: 2013–14

ประเภทบุคคล
 ผู้เล่นเยาวชนยอดเยี่ยมแห่งปีของบาร์นสลีย์: 2010–11
 ผู้เล่นยอดเยี่ยมแห่งปีของเบิร์นลีย์: 2011–12
 ทีมยอดเยี่ยมแห่งปีของพีเอฟเอ: แชมเปียนชิป 2012–13, แชมเปียนชิป 2013–14         แอตลิโก้ มาดริด​  ลาลีกา 2020-2021

อ้างอิง

แหล่งข้อมูลอื่น 

Kieran Trippier profile at the Tottenham Hotspur F.C. website
Kieran Trippier profile  at the Football Association website

บุคคลที่ยังมีชีวิตอยู่
นักฟุตบอลชาวอังกฤษ
นักฟุตบอลทีมชาติอังกฤษ
กองหลังฟุตบอล
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลบาร์นสลีย์
ผู้เล่นสโมสรฟุตบอลเบิร์นลีย์
ผู้เล่นสโมสรฟุตบอลทอตนัมฮอตสเปอร์
ผู้เล่นอัตเลติโกเดมาดริด
ผู้เล่นสโมสรฟุตบอลนิวคาสเซิลยูไนเต็ด
ผู้เล่นในพรีเมียร์ลีก
ผู้เล่นในลาลิกา
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากบิวรี